CELEX: 21987A0919(02)
Language: hr
Date: 1989-02-01 00:00:00
Title: Sporazum između Europske ekonomske zajednice i Vlade Narodne Republike Angole o ribolovu uz obale Angole

11/Sv. 110
            
            
               HR
            
            
               Službeni list Europske unije
            
            
               35
            
         21987A0919(02)
   
               L 268/66
            
            
               SLUŽBENI LIST EUROPSKE UNIJE
            
         SPORAZUM
   između Europske ekonomske zajednice i Vlade Narodne Republike Angole o ribolovu uz obale Angole
   EUROPSKA EKONOMSKA ZAJEDNICA,
   dalje u tekstu „Zajednica”, i
   VLADA NARODNE REPUBLIKE ANGOLE,
   dalje u tekstu „Angola”,
   UZIMAJUĆI U OBZIR dobre odnose suradnje između Zajednice i Angole te duh suradnje koji proizlazi iz Konvencije iz Loméa;
   UZIMAJUĆI U OBZIR odlučnost Angole da unaprijedi racionalno iskorištavanje svojih ribolovnih resursa;
   UZIMAJUĆI U OBZIR da Angola ostvaruje svoj suverenitet ili nadležnost u zoni koja se proteže do 200 nautičkih milja od obale, posebno u pogledu morskog ribolova;
   VODEĆI PRITOM RAČUNA da su obje stranke potpisale Konvenciju Ujedinjenih naroda o pravu mora;
   POTVRĐUJUĆI da se suverena prava obalnih država u vodama u njihovoj nadležnosti, u svrhu istraživanja, iskorištavanja, zaštite i gospodarenja živim resursima moraju ostvarivati u skladu s načelima međunarodnog prava;
   U ŽELJI da uspostave odnose u duhu međusobnog povjerenja i u obostranu korist,
   SPORAZUMJELE SU SE:
   Članak 1.
   Ovim se Sporazumom uspostavljaju načela i pravila kojima se, u svakom pogledu, uređuju budući odnosi u području ribarstva između Zajednice i Angole, uključujući i ribolov plovila pod zastavom države članice Zajednice, dalje u tekstu „plovila Zajednice”, u vodama nad kojima Angola ima suverenitet ili nadležnost za ribarstvo, dalje u tekstu „ribolovna zona Angole”, u skladu s odredbama Konvencije Ujedinjenih naroda o pravu mora i drugim propisima međunarodnog prava.
   Članak 2.
   1.   Angola dopušta ribolov plovilima Zajednice u ribolovnoj zoni Angole, u skladu s uvjetima iz ovog Sporazuma.
   2.   Ribolov na temelju ovog Sporazuma obavlja se u skladu sa zakonima i drugim propisima Angole u vezi s ribarstvom.
   Članak 3.
   1.   Zajednica se obvezuje poduzeti sve odgovarajuće mjere kako bi osigurala da njena plovila poštuju odredbe ovog Sporazuma te zakone i druge propise Angole kojima se uređuje ribolov u ribolovnoj zoni Angole, u skladu s odredbama Konvencije Ujedinjenih naroda o pravu mora i drugim propisima međunarodnog prava.
   2.   Angola obavješćuje Zajednicu o svakoj predviđenoj promjeni navedenih zakona i propisa.
   3.   Mjere koje nadležna tijela Angole poduzimaju za uređivanje ribarstva u svrhu zaštite, temelje se na objektivnim i znanstvenim kriterijima te se primjenjuju jednako na plovila Zajednice i na plovila trećih zemalja, ne dovodeći u pitanje posebne sporazume između zemalja u razvoju unutar istog geografskog područja niti uzajamne sporazume o ribolovu.
   Članak 4.
   1.   Izuzev plovila za ribolov tuna, za koje je postupak predviđen u Prilogu, za ribolov plovila Zajednice u ribolovnoj zoni Angole potrebna je dozvola za ribolov koju izdaju tijela Angole na zahtjev Zajednice, nakon što tijela Angole pregledaju plovilo.
   2.   Za izdavanje dozvole dotični vlasnik plovila plaćaju naknadu.
   3.   Postupak podnošenja zahtjeva za dozvole, iznos naknade i načini plaćanja utvrđeni su u Prilogu.
   Članak 5.
   Stranke se obvezuju na međusobno savjetovanje, izravno ili unutar međunarodnih organizacija, kako bi osigurale gospodarenje i zaštitu živih resursa u Atlantskom oceanu. Stranke poduzimaju sve napore da uspostave suradnju između instituta za istraživanje ribarstva u Angoli i u državama članicama Zajednice u pogledu istraživačkih programa i razmjene podataka.
   Članak 6.
   Plovila kojima je odobren ribolov u ribolovnoj zoni Angole u okviru ovog Sporazuma moraju nadležnim tijelima Angole dostaviti izjavu o ulovu u skladu s postupkom predviđenim u Prilogu.
   Članak 7.
   Za ribolovne mogućnosti odobrene na temelju članka 2. Zajednica plaća naknadu Angoli u skladu s uvjetima i postupcima iz Protokola uz ovaj Sporazum, ne dovodeći u pitanje financiranje koje Angola prima na temelju Konvencije iz Loméa.
   Članak 8.
   Stranke su sporazumne savjetovati se u slučaju spora u vezi s tumačenjem ili primjenom ovog Sporazuma.
   Članak 9.
   Kako bi se osigurala ispravna primjena ovog Sporazuma, osniva se Zajednički odbor.
   Navedeni odbor se sastaje jednom godišnje, ili na zahtjev jedne od ugovornih stranaka, naizmjenično u Angoli i u Zajednici.
   Članak 10.
   Ako nadležna tijela Angole, zbog kretanja stanja ribljeg fonda, odluče poduzeti mjere zaštite koje utječu na aktivnosti plovila Zajednice, stranke se međusobno savjetuju radi izmjene Priloga ovom Sporazumu i Protokola uz ovaj Sporazum, vodeći računa o naknadi koju je Zajednica već platila.
   Članak 11.
   Nijedna odredba ovog Sporazuma ni na koji način ne utječe na stajališta jedne ili druge stranke o bilo kojem pitanju u vezi s pravom mora.
   Članak 12.
   Ovaj se Sporazum primjenjuje, s jedne strane, na područjima na kojima se primjenjuje Ugovor o osnivanju Europske ekonomske zajednice i pod uvjetima propisanima u tom Ugovoru te, s druge strane, na državnom području Narodne Republike Angole.
   Članak 13.
   Prilog i Protokol sastavni su dio ovog Sporazuma te je upućivanje na ovaj Sporazum ujedno i upućivanje na Prilog i Protokol.
   Članak 14.
   Ovaj se Sporazum sklapa na početno razdoblje od tri godine od dana njegovog stupanja na snagu. Ako ga jedna od stranaka ne otkaže u pisanom obliku šest mjeseci prije isteka trogodišnjeg razdoblja, Sporazum ostaje na snazi u sljedećim razdobljima od po dvije godine ako se ne otkaže u pisanom obliku najkasnije tri mjeseca prije isteka takvog dvogodišnjeg razdoblja.
   Na kraju trogodišnjeg razdoblja, a zatim na kraju svakog dvogodišnjeg razdoblja, stranke započinju pregovore kako bi sporazumno utvrdile koje su izmjene Priloga i Protokola potrebne. Ugovorne stranke započinju pregovore i ako jedna ugovorna stranka otkaže Sporazum slanjem pisane obavijesti.
   Članak 15.
   Ovaj Sporazum, sastavljen u po dva primjerka na danskom, engleskom, francuskom, grčkom, nizozemskom, njemačkom, portugalskom, španjolskom i talijanskom jeziku, pri čemu je svaki tekst jednako vjerodostojan, stupa na snagu na dan potpisivanja.
   PRILOG
   UVJETI OBAVLJANJA RIBOLOVA U RIBOLOVNOJ ZONI ANGOLE ZA PLOVILA ZAJEDNICE
   A.   POSTUPAK PODNOŠENJA ZAHTJEVA I IZDAVANJA DOZVOLE
   Postupak podnošenja zahtjeva i izdavanja dozvola koje plovilima Zajednice omogućuju ribolov u ribolovnoj zoni Angole je sljedeći:
   
               (a)
            
            
               Komisija Europskih zajednica podnosi nadležnom tijelu za ribarstvo u Angoli, preko predstavnika Komisije Europskih zajednica u Angoli, zahtjev vlasnika plovila za svako plovilo koje želi ribariti na temelju Sporazuma, najmanje 15 dana prije početka traženog razdoblja valjanosti dozvole. Zahtjevi se podnose na obrascima koje je u tu svrhu propisala Angola, čiji su ogledni primjerci priloženi u dodacima 1. i 2.
            
         
               (b)
            
            
               Svaka dozvola izdaje se vlasniku plovila za jedno određeno plovilo. Na zahtjev Komisije Europskih zajednica, u slučaju više sile, dozvola za plovilo zamjenjuje se dozvolom za neko drugo plovilo Zajednice.
            
         
               (c)
            
            
               Nadležna tijela Angole izdaju dozvole kapetanu plovila u luci Luanda nakon što nadležno tijelo pregleda plovilo. U slučaju plovila za ribolov tuna, dozvola se izdaje vlasniku plovila ili njegovom zastupniku ili agentu. O dozvolama koje je izdalo nadležno tijelo za ribarstvo u Angoli, obavješćuje se predstavnik Komisije Europskih zajednica u Angoli.
            
         
               (d)
            
            
               Dozvola se mora uvijek nalaziti na plovilu.
            
         
               (e)
            
            
               Dozvole vrijede jednu godinu.
            
         
               (f)
            
            
               Svako plovilo zastupa agent kojega odobrava Ministarstvo ribarstva.
            
         
               (g)
            
            
               Prije stupanja na snagu Sporazuma, tijela Angole obavješćuju o uvjetima plaćanja naknada za dozvole, te posebno o podacima bankovnih računa i valuta koje se koriste.
            
         B.   NAKNADE ZA DOZVOLE
   I.   Odredbe koje se odnose na koćarice za ribolov kozica
   
   Naknade za godišnje dozvole iznose 225 ECU/BT godišnje za ribolov kozica.
   II.   Odredbe koje se odnose na plovila za ribolov tuna
   
   Naknade iznose 20 ECU po toni ulovljene tune u ribolovnoj zoni Angole.
   Dozvole za plovila za ribolov tuna izdaju se po plaćanju predujma Angoli u paušalnom iznosu od 4 000 ECU godišnje za svaki prekooceanski tunolovac hladnjaču, što je jednako naknadama za 200 tona tune ulovljenih u ribolovnoj zoni Angole godišnje.
   Na kraju svake kalendarske godine, Komisija Europskih zajednica sastavlja privremeni obračun naknada za tu ribolovnu godinu na temelju izjava vlasnika plovila o ulovu, koje su poslali istodobno nadležnim tijelima Angole i Komisiji Europskih zajednica. Vlasnici plovila plaćaju odgovarajući iznos Angoli najkasnije do 31. ožujka sljedeće godine.
   Komisija sastavlja konačni obračun naknada nakon što specijalizirano znanstveno tijelo u regiji obavi provjeru količine svakog ulova. Konačni obračun se dostavlja nadležnim tijelima Angole te se priopćava vlasnicima plovila, koji u roku od 30 dana moraju ispuniti svoje financijske obveze.
   Ako je iznos konačnog obračuna manji od navedenog predujma, preostali se iznos ne vraća.
   C.   PRILOV
   Sav prilov ostvaren pri ribolovu kozica vlasništvo je nadležnih tijela Angole i istovaruje se u zamrznutom stanju.
   D.   PRETOVAR
   O svakom pretovaru obavješćuju se nadležna tijela za ribarstvo u Angoli osam dana unaprijed, kako bi se tim tijelima omogućio nadzor nad poslovima pretovara.
   Pretovar se obavlja u zaljevima Luanda/Lobito ili Namibe, u nazočnosti nadležnog poreznog tijela Angole.
   Preslika dokumentacije u vezi s pretovarom šalje se nadležnim tijelima za ribarstvo u Angoli 15 dana prije isteka svakog mjeseca za prethodni mjesec.
   E.   IZJAVA O ULOVU
   1.   Koćarice za ribolov kozica
   
   
               (a)
            
            
               Sve koćarice za ribolov kozica ovlaštene na temelju Sporazuma za obavljanje ribolova u ribolovnoj zoni Angole moraju na kraju svake ribolovne godine Ministarstvu ribarstva poslati izvješće o dnevnom ulovu, koje sastavlja kapetan prema oglednom primjerku priloženom u Dodatku 3.
               Nadalje, svako plovilo mora Ministarstvu ribarstva podnijeti mjesečno izvješće u kojemu su navedene količine ulova u tom mjesecu i količine na plovilu posljednjeg dana u mjesecu. To se izvješće podnosi najkasnije posljednjeg dana mjeseca koji slijedi mjesec za koji se mora podnijeti izvješće. U slučaju nepoštovanja ove odredbe, Angola zadržava pravo ukidanja dozvole plovilu koje je prekršilo odredbu dok se ne ispune potrebne formalnosti.
            
         
               (b)
            
            
               Svaka koćarica za ribolov kozica koja ribari u ribolovnoj zoni Angole u okviru Sporazuma, dnevno izvješćuje radiopostaju Odjela za nadzor i praćenje pri Ministarstvu ribarstva o svojoj geografskoj poziciji. Pozivni znak vlasnici plovila dobivaju prilikom izdavanja dozvole za ribolov.
               Prije isplovljenja iz ribolovne zone Angole, koćarice za ribolov kozica moraju dobiti odobrenje Ministarstva ribarstva, te se mora obaviti pregled ribe na plovilu.
            
         2.   Plovila za ribolov tuna
   
   Tijekom ribolovnog razdoblja u ribolovnoj zoni Angole, plovila svaka tri dana javljaju svoju poziciju i ulov radiopostaji Odjela za nadzor i praćenje pri Ministarstvu ribarstva. Pri uplovljavanju i isplovljavanju iz ribolovne zone Angole, plovila javljaju radiopostaji Odjela za nadzor i praćenje pri Ministarstvu ribarstva svoju poziciju i količinu ulova na plovilu.
   Osim toga, kapetan ispunjava očevidnik, u skladu s Dodatkom 4., za svako ribolovno razdoblje u ribolovnoj zoni Angole.
   Taj obrazac, čitko popunjen, mora potpisati kapetan plovila te ga poslati Ministru ribarstva putem Delegacije Komisije Europskih zajednica u Luandi, u što kraćem roku nakon isteka svakog ribolovnog razdoblja u ribolovnoj zoni Angole.
   F.   RIBOLOVNE ZONE
   
               (a)
            
            
               Ribolovne zone dostupne plovilima za ribolov kozica obuhvaćaju sve vode nad kojima Narodna Republika Angola ima suverenitet ili nadležnost sjeverno od pozicije 12° 20′, a nalaze se izvan prvih 12 nautičkih milja od polazne crte.
            
         
               (b)
            
            
               Ribolovne zone dostupne plovilima za lov tuna obuhvaćaju sve vode nad kojima Narodna Republika Angola ima suverenitet ili nadležnost, a nalaze se izvan prvih 12 nautičkih milja od polazne crte.
            
         G.   UKRCAJ POMORACA
   Vlasnici koćarica za ribolov kozica kojima su izdane dozvole za ribolov na temelju Sporazuma doprinose strukovnom osposobljavanju na radnom mjestu dva državljanina Angole na svakoj koćarici za ribolov kozica.
   Plaće pomoraca, utvrđene u skladu s platnim razredima Angole te druge oblike naknada za rad, snose vlasnici plovila.
   H.   NADZOR I PRAĆENJE RIBOLOVA
   Svako plovilo Zajednice koje ribari u ribolovnoj zoni Angole, mora omogućiti pristup na plovilo službenim osobama Angole odgovornima za nadzor i praćenje i/ili istraživanje, te im pomoći u obavljanju njihovih dužnosti.
   I.   OPSKRBA GORIVOM, LUČKA OPREMA I DRUGE USLUGE
   Sva plovila, osim plovila za ribolov tuna, koja ribare u ribolovnoj zoni Angole u okviru Sporazuma, moraju se opskrbiti gorivom i vodom te obaviti remont i održavanje u Angoli kad god je to moguće, pod uvjetom da Angola može ponuditi te usluge.
   Pod jednakim uvjetima, prijevoz posade obavlja se, koliko god je to moguće, nacionalnom zrakoplovnom kompanijom Angole.
   Dodatak 1.
   ZAHTJEV ZA DOZVOLU ZA RIBOLOV KOZICA U VODAMA ANGOLE
   DIO A
   
               1.
            
            
               Ime vlasnika: …
            
         
               2.
            
            
               Državljanstvo vlasnika: …
            
         
               3.
            
            
               Poslovna adresa vlasnika: …
               …
               …
            
         
               4.
            
            
               Kemijski aditivi koji se mogu koristiti (oznaka proizvoda i sastav): …
               …
            
         DIO B
   
      Ispunjava se za svako plovilo
   
   
               1.
            
            
               Razdoblje valjanosti: …
            
         
               2.
            
            
               Ime plovila: …
            
         
               3.
            
            
               Godina gradnje: …
            
         
               4.
            
            
               Prvobitna država zastave: …
            
         
               5.
            
            
               Sadašnja država zastave: …
            
         
               6.
            
            
               Datum početka plovidbe pod sadašnjom zastavom: …
            
         
               7.
            
            
               Godina nabave: …
            
         
               8.
            
            
               Luka i broj registracije: …
            
         
               9.
            
            
               Način ribolova: …
            
         
               10.
            
            
               Bruto registarska tonaža: …
            
         
               11.
            
            
               Pozivni znak: …
            
         
               12.
            
            
               Ukupna duljina (u metrima): …
            
         
               13.
            
            
               Pramac (u metrima): …
            
         
               14.
            
            
               Visina (u metrima): …
            
         
               15.
            
            
               Materijal trupa: …
            
         
               16.
            
            
               Snaga stroja (snaga na kočnici): …
            
         
               17.
            
            
               Brzina (u čvorovima): …
            
         
               18.
            
            
               Kapacitet rashladne komore: …
            
         
               19.
            
            
               Kapacitet tankova za gorivo (u kubnim metrima): …
            
         
               20.
            
            
               Kapacitet skladišta za ribu (u kubnim metrima): …
            
         
               21.
            
            
               Boja trupa: …
            
         
               22.
            
            
               Boja nadgrađa: …
            
         
               23.
            
            
               Komunikacijska oprema plovila: …
               
         
               24.
            
            
               Navigacijska oprema i uređaji za otkrivanje ugrađeni u plovilo
               
         
               25.
            
            
               Ime kapetana: …
            
         
               26.
            
            
               Državljanstvo kapetana: …
            
         
      Prilozi:
   
   
               —
            
            
               tri fotografije plovila u boji (bočno),
            
         
               —
            
            
               grafički prikaz i podroban opis ribolovnih alata,
            
         
               —
            
            
               isprava kojom se dokazuje da je zastupnik vlasnika ovlašten za potpisivanje ovog zahtjeva.
            
         
               …
               (Datum zahtjeva)
            
            
               …
               (Potpis zastupnika vlasnika)
            
         Dodatak 2.
   ZAHTJEV ZA DOZVOLU ZA RIBOLOV TUNA U VODAMA ANGOLE
   DIO A
   
               1.
            
            
               Ime vlasnika: …
            
         
               2.
            
            
               Državljanstvo vlasnika: …
            
         
               3.
            
            
               Poslovna adresa vlasnika: …
               …
               …
            
         DIO B
   
      Ispunjava se za svako plovilo
   
   
               1.
            
            
               Razdoblje valjanosti: …
            
         
               2.
            
            
               Ime plovila: …
            
         
               3.
            
            
               Godina gradnje: …
            
         
               4.
            
            
               Prvobitna država zastave: …
            
         
               5.
            
            
               Sadašnja država zastave: …
            
         
               6.
            
            
               Datum početka plovidbe pod sadašnjom zastavom: …
            
         
               7.
            
            
               Godina nabave: …
            
         
               8.
            
            
               Luka i broj registracije: …
            
         
               9.
            
            
               Način ribolova: …
            
         
               10.
            
            
               Bruto registarska tonaža: …
            
         
               11.
            
            
               Pozivni znak: …
            
         
               12.
            
            
               Ukupna duljina (u metrima): …
            
         
               13.
            
            
               Pramac (u metrima): …
            
         
               14.
            
            
               Visina (u metrima): …
            
         
               15.
            
            
               Materijal trupa: …
            
         
               16.
            
            
               Snaga stroja (snaga na kočnici): …
            
         
               17.
            
            
               Brzina (u čvorovima): …
            
         
               18.
            
            
               Kapacitet kabina: …
            
         
               19.
            
            
               Kapacitet tankova za gorivo (u kubnim metrima): …
            
         
               20.
            
            
               Kapacitet skladišta za ribu (u kubnim metrima): …
            
         
               21.
            
            
               Kapacitet zamrzavanja (u tonama na 24 sata) i sustav zamrzavanja: …
               …
            
         
               22.
            
            
               Boja trupa: …
            
         
               23.
            
            
               Boja nadgrađa: …
            
         
               24.
            
            
               Komunikacijska oprema plovila: …
               
         
               25.
            
            
               Navigacijska oprema i uređaji za detekciju ugrađeni u plovilo
               
         
               26.
            
            
               Pomoćna plovila u uporabi (za svako plovilo): …
               
                           26.1.
                        
                        
                           Bruto registarska tonaža: …
                        
                     
                           26.2.
                        
                        
                           Ukupna duljina (u metrima): …
                        
                     
                           26.3.
                        
                        
                           Pramac (u metrima): …
                        
                     
                           26.4.
                        
                        
                           Visina (u metrima): …
                        
                     
                           26.5.
                        
                        
                           Materijal trupa: …
                        
                     
                           26.6.
                        
                        
                           Snaga stroja (snaga na kočnici): …
                        
                     
                           26.7.
                        
                        
                           Brzina (u čvorovima): …
                        
                     
         
               27.
            
            
               Pomoćni zračni uređaji za otkrivanje ribe (ne moraju biti ugrađeni u plovilo): …
               …
            
         
               28.
            
            
               Matična luka: …
            
         
               29.
            
            
               Ime kapetana: …
            
         
               30.
            
            
               Državljanstvo kapetana: …
            
         
      Prilozi:
   
   
               —
            
            
               tri fotografije u boji plovila (bočno) i pomoćnih ribarskih plovila te pomoćnih zračnih uređaja za otkrivanje ribe,
            
         
               —
            
            
               grafički prikaz i podroban opis ribolovnih alata,
            
         
               —
            
            
               isprava kojom se dokazuje da je zastupnik vlasnika ovlašten za potpisivanje ovog zahtjeva.
            
         
               …
               (Datum zahtjeva)
            
            
               …
               (Potpis zastupnika vlasnika)
            
         Dodatak 3.
   
      
   Dodatak 4.
   
      
   PROTOKOL
   o utvrđivanju prava ribolova i financijskih doprinosa predviđenih u Sporazumu između Europske ekonomske zajednice i Vlade Narodne Republike Angole o ribolovu uz obale Angole
   Članak 1.
   Od 3. svibnja 1987., u razdoblju od dvije godine, ograničenja iz članka 2. Sporazuma su sljedeća:
   
               1.
            
            
               Plovila za ribolov kozica: 12 000 BT mjesečno, na temelju godišnjeg prosjeka.
               Međutim, količine ulova za plovila Zajednice ne smiju biti veće od 10 000 tona kozica godišnje, od čega 30 % škampa i 70 % kozica.
            
         
               2.
            
            
               Prekooceanski tunolovci hladnjače: 25 plovila.
            
         Članak 2.
   1.   Novčana naknada iz članka 7. Sporazuma, za razdoblje navedeno u članku 1. ovog Protokola, iznosi 12 050 000 ECU, a plaća se u dva godišnja obroka, prvi do 30. rujna 1987., a drugi do 31. srpnja 1988.
   2.   Za namjenu navedene naknade nadležna je isključivo Angola.
   3.   Naknada se plaća na račun otvoren u financijskoj instituciji ili bilo kojem drugom tijelu koje odredi Angola.
   Članak 3.
   1.   Zajednica, u razdoblju iz članka 1., u iznosu do 350 000 ECU doprinosi financiranju znanstvenih i tehničkih programa Angole (oprema, infrastruktura, seminari, studije itd.) radi unapređenja znanja o ribolovnim resursima u ribolovnoj zoni Angole.
   2.   Nadležna tijela Angole dostavljaju Komisiji izvješće o korištenju sredstava.
   3.   Doprinos Zajednice znanstvenim i tehničkim programima plaća se u dva godišnja obroka, na poseban račun koji odrede nadležna tijela Angole.
   Članak 4.
   Zajednica olakšava državljanima Angole pristup ustanovama za obrazovanje i osposobljavanje njezinih država ili država AKP-a, te im u tu svrhu, u razdoblju iz članka 1., osigurava 12 stipendija u trajanju od najviše pet godina, što iznosi 60 godina istraživanja u znanstvenim, tehničkim, pravnim, gospodarskim i drugim područjima u vezi s ribarstvom.
   Dvije od tih stipendija, što odgovara iznosu od najviše 90 000 ECU, mogu se koristiti za financiranje troškova sudjelovanja na međunarodnim konferencijama s ciljem unapređenja znanja o ribolovnim resursima.
   Članak 5.
   Ako Zajednica ne izvrši plaćanja iz članaka 2. i 3. u propisanom roku, primjena Sporazuma može se suspendirati.